Suomi kesäolympialaisissa 2012
Joukkue > Uinti

| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Matias Koski | Miesten 200 metrin vapaauinti | 1.49,84 | 31. | — | — | — | — |
| Matias Koski | Miesten 400 metrin vapaauinti | 3.54,96 | 21. | — | — | — | — |
| Matias Koski | Miesten 1 500 metrin vapaauinti | 15.34,80 | 27. | — | — | — | — |
| Jenna Laukkanen | Naisten 100 metrin rintauinti | 1.09,92 | 34. | — | — | — | — |
| Jenna Laukkanen | Naisten 200 metrin rintauinti | 2.31,23 | 32. | — | — | — | — |
| Noora Laukkanen | Naisten 400 metrin sekauinti | 4.53,54 | 33. | — | — | — | — |
| Ari-Pekka Liukkonen | Miesten 50 metrin vapaauinti | 22,57 | 25. | — | — | — | — |
| Matti Mattsson | Miesten 200 metrin rintauinti | 2.11,81 | 17. | — | — | — | — |
| Emilia Pikkarainen | Naisten 100 metrin perhosuinti | 59,55 | 29. | — | — | — | — |
| Emilia Pikkarainen | Naisten 200 metrin perhosuinti | 2.13,81 | 27. | — | — | — | — |
| Emilia Pikkarainen | Naisten 200 metrin sekauinti | 2.17,66 | 33. | — | — | — | — |
| Hanna-Maria Seppälä | Naisten 50 metrin vapaauinti | 54,93 | 26. | — | — | — | — |
| Hanna-Maria Seppälä | Naisten 100 metrin vapaauinti | 54,93 | 18. | — | — | — | — |
| Hanna-Maria Seppälä | Naisten 200 metrin vapaauinti | 2.04,21 | 32. | — | — | — | — |
Vapaauimari Matias Koski alitti 1 500 metrillä maaliskuussa 2012 automaattisen osallistumisoikeuden Lontoon kesäolympialaisiin taanneen OQT-rajan, minkä lisäksi 13 suomalaista rikkoi yhteensä 17 muulla matkalla OST-rajan, minkä perusteella he olivat mukana FINA:n osallistumispaikkojen jaossa ajasta määritettyjen FINA-pisteiden mukaisesti. OST-paikkoja jaettiin kullekin maalle enintään yksi kappale uitavaa matkaa kohden. Kisoihin valittu uimari voi osallistua myös muille matkoille, joilla on rikkonut vähintään OST-rajan,kuitenkin vain yksi urheilija maata kohden. FINA kutsui Lontoon kisoihin ensin neljä OST-rajan rikkonutta suomalaisuimaria: Ari-Pekka Liukkosen, Matti Mattssonin, Emilia Pikkaraisen ja Hanna-Maria Seppälän. Heinäkuun alussa olympiapaikan saivat vielä Jenna Laukkanen ja Noora Laukkanen. Neljänsissä kesäolympialaisissaan kilpailevan Seppälän toivotaan yltävän loppukilpailupaikkaan. Suomen naisten viestijoukkue ei selviytynyt Lontooseen sijoituttuaan FINA:n rankingissa 17:nneksi, ja sijoille 13-16 sijoittuneiden maiden saatua viimeiset kisapaikat. Kuuden suomalaisuimarin selviytyminen Lontooseen oli Suomen Uimaliiton valmennuspäällikkö Ippe Natusen mielestä positiivinen yllätys ja tulos uimareiden keskittymisestä useille uintimatkoille ja olympiamatkoille.
208 senttimetriä pitkä Liukkonen on Suomen kaikkien aikojen pisin olympiaurheilija. Ensimmäisenä uintipäivänä Koski, Noora Laukkanen ja Pikkarainen karsiutuivat alkuerissä. Pikkarainen kärsi uintinsa jälkeen alhaisen verenpaineen aiheuttamasta heikosta olosta. Toisena päivänä Koski ui 200 metrin vapaauinnissa erävoiton ja oman ennätyksensä 1.49,84. Hän kuitenkin karsiutui jatkosta Jenna Laukkasen tavoin. Kolmantena uintipäivänä Seppälä ja Pikkarainen karsiutuivat sivulajeissaan. Kauden aikana runsaasti kilpaillut ja sairastelusta kärsinyt Pikkarainen karsiutui myös neljäntenä kisapäivänä, jona Mattsson ui ainoalla olympiamatkallaan, miesten 200 metrin rintauinnissa Suomen ennätyksen 2.11,81. Mattsson oli alkuerien 17:s eli ensimmäinen välieristä karsiutunut 0,15 sekunnin erolla. Viidentenä uintipäivänä Jenna Laukkanen ja Seppälä karsiutuivat. Seppälä ui päämatkallaan 100 metrin vapaauinnissa 18:nneksi ajalla 54,93 sekuntia. Kuudentena uintipäivänä flunssainen Liukkonen karsiutui, samoin seitsemäntenä uintipäivänä kilpailleet Seppälä ja ylirasitustilaa epäillyt Koski.
Kokonaisuudessaan suomalaisuimarit epäonnistuivat, sillä kukaan ei uinut alkueristä jatkoon. Uintijoukkueen paras sijoitus oli Mattssonin Suomen ennätyksellä 200 metrin rintauinnissa saavuttama 17. sija.
OQT-rajan rikkoneet:
Miehet
1 500 m vapaauinti: Matias Koski
OST-rajan rikkoneet:
Miehet
50 m vapaauinti: Ari-Pekka Liukkonen
100 m vapaauinti: Liukkonen
200 m vapaauinti: Koski
400 m vapaauinti: Koski
100 m rintauinti: Eetu Karvonen, Matti Mattsson
200 m rintauinti: Mattsson, Karvonen
200 m sekauinti: Sami Juopperi
Naiset
50 m vapaauinti: Hanna-Maria Seppälä, Laura Kurki, Marlene Niemi, Lotta Nevalainen
100 m vapaauinti: Seppälä
200 m vapaauinti: Seppälä
100 m selkäuinti: Seppälä
100 m rintauinti: Jenna Laukkanen, Noora Laukkanen
200 m rintauinti: J. Laukkanen, N. Laukkanen
100 m perhosuinti: Emilia Pikkarainen
200 m perhosuinti: Pikkarainen
200 m sekauinti: Pikkarainen, N. Laukkanen
400 m sekauinti: N. Laukkanen, Tanja Kylliäinen